

 **REPUBLIKA HRVATSKA**

 **VARAŽDINSKA ŽUPANIJA**

 **OPĆINA VIDOVEC**

 **Općinski načelnik**

KLASA: 363-02/18-01/02

URBROJ: 2186/10-02/1-18-19

Vidovec, 16. travnja 2018.

Temeljem članka 33. stavka 7. Zakona o održivom gospodarenju otpadom („Narodne novine“, broj 94/13 i 73/17), članka 19. Uredbe o gospodarenju komunalnim otpadom („Narodne novine“ broj 50/17) i članka 47. Statuta Općine Vidovec („Službeni vjesnik Varaždinske županije“ broj 04/18), a nakon dobivanja mišljenja Savjeta za zaštitu potrošača javnih usluga Općine Vidovec, općinski načelnik Općine Vidovec dana 16. travnja 2018. godine daje

**SUGLASNOST**

**na Cjenik javnih usluga prikupljanja miješanog komunalnog otpada**

**i biorazgradivog komunalnog otpada na području Općine Vidovec**

I.

Daje se suglasnost na prijedlog Cjenika javnih usluga prikupljanja miješanog komunalnog otpada i biorazgradivog komunalnog otpada na području Općine Vidovec koji je predložio davatelj javne usluge trgovačko društvo Čistoća d.o.o. Varaždin, Ognjena Price 13, OIB: 02371889218, obzirom da je isti sukladan Zakonu o održivom gospodarenju otpadom („Narodne novine“ broj 94/13 i 73/17), Uredbi o gospodarenju komunalnim otpadom („Narodne novine“ broj 50/17) i Odluci o načinu pružanja javih usluga prikupljanja miješanog komunalnog otpada i biorazgradivog komunalnog otpada na području Općine Vidovec („Službeni vjesnik Varaždinske županije“ broj 04/18) te su cijene takve da potiču korisnika usluge da odvojeno predaje biorazgradiv komunalni otpad, reciklabilni komunalni otpad, glomazni otpad i problematični otpad od miješanog komunalnog otpada te da, kada je primjenjivo, kompostira biootpad.

II.

Cjenik javnih usluga prikupljanja miješanog komunalnog otpada i biorazgradivog komunalnog otpada na području Općine Vidovec primjenjuje se od 01. srpnja 2018. godine te se prilaže ovoj Suglasnosti.

 III.

Ova Suglasnost objaviti će se u „Službenom vjesniku Varaždinske županije“.

OPĆINSKI NAČELNIK

 Bruno Hranić